Diari Oficial de la Generalitat Valenciana


Sumari del DOGV 5812, del 23-07-2008 (2008/9031)

ORDE de 5 de juny de 2008, de la Conselleria de Cultura i Esport, per la qual es delimita l'entorn de protecció de la torre de Donya Blanca, a Torreblanca (Castelló), i se n'establix la normativa protectora.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5812

Data del DOGV
:   23-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9031


Data del document
:   05-06-2008

Organisme emissor
:   Conselleria de Cultura i Esport

Tipus de document
:   Ordre

Descriptors 

:   * Torreblanca
    * protecció del patrimoni
    * patrimoni arquitectònic
    * ben cultural
    * legislació

ORDE de 5 de juny de 2008, de la Conselleria de Cultura i Esport, per la qual es delimita l'entorn de protecció de la torre de Donya Blanca, a Torreblanca (Castelló), i se n'establix la normativa protectora. [2008/9031]
La disposició addicional primera de la Llei 4/1998, d'11 de juny, del Patrimoni Cultural Valencià, considera béns d'interés cultural integrants del patrimoni cultural valencià tots els béns existents al territori de la Comunitat Valenciana que en el moment de la seua entrada en vigor havien sigut declarats com a tals a l'empara de la Llei 16/1985, de 25 de juny, del Patrimoni Històric Espanyol, tant mitjançant expedient individualitzat com en virtut del que establixen l'article 40.2 i les disposicions primera i segona de la dita llei. En virtut de l'atribució legal o automàtica de condició monumental continguda en les disposicions addicionals primera i segona d'esta última norma, la torre de Donya Blanca, a Torreblanca (Castelló), constituïx per ministeri de la llei un Bé d'Interés Cultural amb la categoria de Monument.
La disposició transitòria primera, paràgraf segon, de la Llei 4/1998, d'11 de juny, del Patrimoni Cultural Valencià, permet complementar a la Conselleria de Cultura i Esport les declaracions de béns d'interés cultural produïdes abans de l'entrada en vigor de la dita llei, a fi d'adaptar-ne el contingut als requisits que s'hi establixen.
La Direcció General de Patrimoni Cultural Valencià va adoptar una resolució, amb data 2 de novembre de 2007 (DOCV 27.11.07), per la qual s'acordava incoar l'expedient de delimitació de l'entorn de protecció de la torre de Donya Blanca, a Torreblanca (Castelló), i d'establiment de la normativa protectora corresponent.
S'han complit tots els tràmits preceptius legalment previstos per a la delimitació de l'entorn de protecció de la torre de Donya Blanca, a Torreblanca (Castelló), i l'establiment de la normativa protectora corresponent. D'esta manera s'ha complementat el contingut de la declaració amb les noves determinacions que exigix la Llei 4/1998, d'11 de juny, del Patrimoni Cultural Valencià, d'acord amb la facultat que arbitra la disposició transitòria primera, paràgraf segon, d'esta norma.
En compliment del que disposen el dit precepte i el Decret 7/2007, de 28 de juny, del president de la Generalitat, pel qual s'assignen competències a les conselleries, i fent ús de les facultats conferides per l'article 28 de la Llei 5/1983, de 30 de desembre, del Consell,
ORDENE
Primer. Delimitar l'entorn de protecció de la torre de Donya Blanca, a Torreblanca (Castelló), i establir la normativa de protecció del Monument i el seu entorn en l'articulat que es transcriu a continuació.
Normativa de protecció del Monument i el seu entorn
Article 1. Règim del Monument. Cal atindre's al que disposa la secció segona, Règim dels béns immobles d'interés cultural, del capítol III del títol II de la Llei 4/1998, d'11 de juny, del Patrimoni Cultural Valencià, aplicable a la categoria de Monument.
Article 2. Usos. Els usos permesos són tots els que siguen compatibles amb la posada en valor i el gaudi patrimonial del bé i contribuïsquen a la consecució dels dits fins. L'autorització particularitzada d'ús s'ha de regir pel que disposa l'article 18 de la Llei 4/1998, d'11 de juny, del Patrimoni Cultural Valencià.
Entorn de protecció:
Article 3. Preservació del paisatge. A fi de preservar el paisatge històric de la torre, no s'autoritzaran edificacions per a cap ús, i hi quedaran expressament prohibits els moviments de terres, les excavacions, les senyalitzacions de tipus publicitari i l'abocament de residus.
Article 4. Prohibició d'elements impropis. No s'hi permetran instal·lacions o elements emergents com ara fanals, sitges, marquesines, rètols, depòsits elevats, etc. que pertorben el caràcter rústic de l'àmbit protegit.
Article 5. Règim aplicable als edificis de l'entorn. Els edificis que hi haja en l'entorn no podran augmentar el volum edificat. L'acabat exterior haurà d'atindre's a l'ambient rústic en què estan situats.
Article 6. Tanques. No s'hi permetran les tanques no tradicionals que desvirtuen la continuïtat paisatgística del territori.
Article 7. Règim d'intervencions. Allò no regulat per la present normativa es precisarà en l'autorització, perceptiva, de la conselleria competent en matèria de cultura, a tenor de l'article 35 de la Llei 4/1998, d'11 de juny, del Patrimoni Cultural Valencià, per a qualsevol intervenció, fins i tot per a les regulades pels articles anteriors. Esta autorització ha de tindre en compte els criteris establits en l'article 39 de la llei esmentada.
Article 8. Protecció del patrimoni arqueològic. En qualsevol intervenció que afecte el subsòl del Monument i el seu entorn és d'aplicació el règim tutelar establit en l'article 62 de la Llei 4/1998, d'11 de juny, del Patrimoni Cultural Valencià, per a la salvaguarda del patrimoni arqueològic.
Segon. L'entorn de protecció del Bé d'Interés Cultural queda definit tant literalment com gràficament en els annexos adjunts que formen part de la present orde. La documentació complementària figura en l'expedient corresponent.
DISPOSICIÓ ADDICIONAL PRIMERA
La present delimitació de l'entorn de protecció de la torre de Donya Blanca, a Torreblanca (Castelló), i establiment de la normativa protectora corresponent, haurà de comunicar-se al Registre General de Béns d'Interés Cultural dependent de l'administració de l'Estat a l'efecte que hi quede constància.
DISPOSICIÓ ADDICIONAL SEGONA
La present delimitació de l'entorn de protecció de la torre de Donya Blanca, a Torreblanca (Castelló), i establiment de la seua normativa protectora, haurà d'inscriure's en la secció primera de l'Inventari General del Patrimoni Cultural Valencià.
DISPOSICIÓ FINAL
La present orde entrarà en vigor l'endemà de la publicació en el Diari Oficial de la Comunitat Valenciana.
València, 5 de juny de 2008
La consellera de Cultura i Esport
TRINIDAD MIRÓ MIRA
ANNEX I
Delimitació literal
Justificació de la delimitació establida
La delimitació s'establix atenent criteris tipològics i paisatgístics. Com que es tracta d'una torre rodejada de camps, s'inclouen en el perímetre de protecció les parcel·les rústiques més pròximes i les carreteres i els camins rurals des d'on és possible contemplar-la com a tal. També es considera la via de ferrocarril com un límit visual de l'entorn de la torre.
Delimitació de l'entorn de protecció
Origen: Intersecció de la prolongació del límit nord de la parcel·la 68 amb la 94, ambdós del polígon cadastral 8.
Sentit: Horari.
ANNEX II / ANEXO IILínia delimitadora: Des de l'origen, la línia recorre les mitgeres nord de les parcel·les cadastrals 68, 71, 57b, 57h, la mitgera sud de la 57k i la de la 57l. Gira per a incloure les parcel·les 23 i 32 fins a la línia de ferrocarril. Inclou este tram de ferrocarril fins a girar al nord-est i incloure el camí existent envoltant les parcel·les 73, 70, 69 i 68 fins al punt d'origen A.